Deidre Du Bois

D'Deidre Du Bois, gebuer den 23. Oktober 1971 zu El Paso, am Texas, ass eng US-amerikanesch-lëtzebuergesch Juristin an Affekotin."Deidre Du Bois" op dkdb.lu. Si ass zanter Dezember 2019 Member vum Lëtzebuerger Staatsrot.

Si huet op der Université Panthéon/Assas Paris II Droit studéiert, an dëse Studium 1995 mat zwou Maîtrisen ofgeschloss. 1996 gouf si Member vum Barreau a gouf am Affekotebüro Dupong & Lecuit engagéiert. Zanter 2001 ass si Partnerin am Affekotecabinet Dupong, Krieps, Du Bois & Dias Videira. Si ass op Familljen- a Jugendrecht spezialiséiert.

Den 30. November 2019 gouf si als Conseillère am Staatsrot nominéiert."Deidre Du Bois officiellement nommée au Conseil d'État." paperjam.lu, 13-12-2019.

Si ass bestuet a Mamm vun zwee Kanner.

Kategorie:Gebuer 1971
Kategorie:Lëtzebuergesch Affekoten
Kategorie:US-amerikanesch Affekoten
Kategorie:Membere vum Staatsrot zu Lëtzebuerg